20061223

P6_TC1-COD(2006)0112

Θέση του Ευρωπαϊκού Κοινοβουλίου που καθορίσθηκε σε πρώτη ανάγνωση στις 12 Δεκεμβρίου 2006 εν όψει της έγκρισης κανονισμού (ΕΚ) αριθ. …/2006 του Ευρωπαϊκού Κοινοβουλίου και του Συμβουλίου περί τροποποίησης του κανονισμού (EΟΚ) αριθ. 571/88 του Συμβουλίου για τη διοργάνωση κοινοτικών ερευνών σχετικά με τη διάρθρωση των γεωργικών εκμεταλλεύσεων όσον αφορά το χρηματοδοτικό πλαίσιο για την περίοδο 2007-2009 και την ανώτατη κοινοτική συμμετοχή για τη Βουλγαρία και τη Ρουμανία

ΤΟ ΕΥΡΩΠΑΪΚΟ ΚΟΙΝΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη Συνθήκη για την ίδρυση της Ευρωπαϊκής Κοινότητας, και ιδίως το άρθρο 285 παράγραφος 1,

έχοντας υπόψη την πράξη προσχώρησης της Βουλγαρίας και της Ρουμανίας, και ιδίως το άρθρο 56,

έχοντας υπόψη την πρόταση της Επιτροπής,

αποφασίζοντας σύμφωνα με τη διαδικασία του άρθρου 251 της Συνθήκης [1],

Εκτιμώντας τα ακόλουθα:

(1) Ο κανονισμός (EΟΚ) αριθ. 571/88 του Συμβουλίου [2] προβλέπει την καταβολή στα κράτη μέλη ενός ανώτατου ποσού ανά έρευνα ως συμμετοχή στις πραγματοποιηθείσες δαπάνες.

(2) Η διεξαγωγή των ερευνών για τη διάρθρωση των γεωργικών εκμεταλλεύσεων θα απαιτήσει σημαντική χρηματοδότηση από τα κράτη μέλη και από την Κοινότητα προκειμένου να καλυφθούν οι ανάγκες των κοινοτικών οργάνων για πληροφορίες.

(3) Ενόψει της προσχώρησης της Βουλγαρίας και της Ρουμανίας και της διεξαγωγής ερευνών σχετικά με τη διάρθρωση των γεωργικών εκμεταλλεύσεων σε αυτά τα νέα κράτη μέλη το 2007, ενδείκνυται να προβλεφθεί η ανώτατη κοινοτική συμμετοχή ανά έρευνα· η προσαρμογή αυτή απαιτείται λόγω της προσχώρησης και δεν προβλεπόταν στην πράξη προσχώρησης.

(4) Ο παρών κανονισμός καθορίζει, για το υπόλοιπο πρόγραμμα, χρηματοδοτικό πλαίσιο που αποτελεί, για την αρμόδια για τον προϋπολογισμό αρχή, προνομιακή αναφορά κατά την ετήσια διαδικασία του προϋπολογισμού, κατά την έννοια του σημείου 37 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση [3],

ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 571/88 τροποποιείται ως εξής:

1) Στο άρθρο 14, παράγραφος 1, πρώτο εδάφιο προστίθενται οι ακόλουθες περιπτώσεις:

"— 2000000 EUR για τη Βουλγαρία,

— 2000000 EUR για τη Ρουμανία".

2) Στο άρθρο 14, το τέταρτο και πέμπτο εδάφιο της παραγράφου 1 αντικαθίστανται ως εξής:

"Το χρηματοδοτικό πλαίσιο για την εφαρμογή του παρόντος προγράμματος, συμπεριλαμβανομένων των αναγκαίων πιστώσεων για τη διαχείριση του σχεδίου Eurofarm, καθορίζεται σε EUR 20400000 για την περίοδο 2007-2009.

Οι ετήσιες πιστώσεις εγκρίνονται από την αρμόδια για τον προϋπολογισμό αρχή εντός των ορίων του δημοσιονομικού πλαισίου.".

Άρθρο 2

Ο παρών κανονισμός αρχίζει να ισχύει την εικοστή ημέρα από την ημερομηνία δημοσίευσής του στην Επίσημη Εφημερίδα της Ευρωπαϊκής Ένωσης.

Το άρθρο 1, παράγραφος 1 εφαρμόζεται από την 1η Ιανουαρίου 2007.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Έγινε, …

Για το Ευρωπαϊκό Κοινοβούλιο

Ο Πρόεδρος

Για το Συμβούλιο

Ο Πρόεδρος

[1] Θέση του Ευρωπαϊκού Κοινοβουλίου της 12ης Δεκεμβρίου 2006.

[2] ΕΕ L 56 της 2.3.1988, σ. 1. Κανονισμός όπως τροποποιήθηκε την τελευταία φορά από τον κανονισμό (ΕΚ) αριθ. 204/2006 της Επιτροπής (ΕΕ L 34 της 7.2.2006, σ. 3).

[3] ΕΕ C 139 της 14.6.2006, σ. 1.

--------------------------------------------------